paragraph_text: Na parlamentarnim izborima 28. prosinca 2003., ova stranka je dobila 7,7% glasova (22 od 250 zastupničkih mjesta) u koaliciji sa Srpskim pokretom obnove Vuka Draškovića. Koalicijskim ugovorom Novoj Srbiji je pripalo 9 poslaničkih mjesta. Premda su obje stranke ušle u Vladu Srbije, zajednički zastupnički klub vrlo se brzo raspao, čim je SPO pokušao formirati svoj samostalni zastupnički klub, a većina njegovih zastupnika odlučila ostati uz Ilićevu Novu Srbiju.